Regelsæt for opsætning af markise i E/F Udsigten for montører.

I forbindelse med opsætning af markise på ejendommen, Margretheholmen, skal nedenstående retningslinjer overholdes:

1. Markiser må kun opsættes på 7. sal.
2. Det forventes, at montøren er i stand til at udføre montagen korrekt efter producentens anvisninger og efterleve nærværende regelsæt.
3. Markisen må udelukkende monteres i bygningens facadevæg, med placering af markise ovenover altan.
4. Markisens størrelse må maksimalt udfoldes til 1,80 meter i udlæg og ikke udover altanens naturlige afgrænsning.
5. Fastgørelsen af markisen i facade elementet skal udføres med rustfrie bolte HUS-HR 8 i minimum 60 mm længde.
6. Bolte monteres med maksimal afstand c-c 500 mm.
7. Montage af vindvagt beregnet for pågældende markise er obligatorisk. Vindvagten skal indstilles til maksimalt 8 m/s. Såfremt producenten anviser en lavere værdi, skal denne efterleves.
8. Montøren skal tilsikre, at brugeren af markisen er sat ind i produktets anvendelse og er instrueret i korrekt benyttelse af denne.
9. Ved tvivlsspørgsmål i forbindelse med montagen, rettes henvendelse til producenten eller leverandøren af markisen.
10. Bilagt dette regelsæt er statisk eftervisning for opsætning af markise på facadeelement